ผมรถล้มแรงเลยครับหัวกระแทกกับพื้น2-3ทีตอนนี้แผลเริ่มหายแล้วครับเหลือแต่หัวปวดมากเวลาก้มหัวก็หนักหัว ส่ายหัวก็จะมึนๆ
สวัสดีค่ะ ตอนเกิดอุบัติเหตุรถล้มและมีหัวกระแทกพื้นนั้น หากเกิดการสลบหรือหมดสติไปชั่วครู่ และต่อมามีอาการปวดศีรษะรุนแรง อาเจียนพุ่ง ตาพร่ามัว เห็นภาพซ้อน แขนขาอ่อนแรง ชัก เกร็ง ซึมลง ต้องรีบไปพบแพทย์โดยเร็ว เนื่องจากอาจเกิดเลือดออกภายในกะโหลกศีรษะขึ้นแต่หากไม่มีหมดสติและเหตุการณ์ผ่านมาเกิน 48 ชั่วโมงแล้ว ก็ไม่น่าเกิดเลือดออกภายในกะโหลกศีรษะสาเหตุของอาการปวดศีรษะและมึนศีรษะอาจยังเป็นผลต่อเนื่องจากการได้รับการกระแทก หรืออาจเกิดจากสาเหตุอื่นๆ เช่น มีไข้ติดเชื้อต่างๆ เป็นต้น ในเบื้องต้นหากยังมีอาการปวดศีรษะ อาจทานยาแก้ปวด เช่น พาราเซตามอลไอบูโพรเฟนและอาจทานยาคลายกล้ามเนื้อร่วมด้วย ควรนอนพักผ่อนให้เพียงพอ ดื่มน้ำมากๆ งดการดื่มแอลกอฮอล์และเครื่องดื่มที่มีคาเฟอีน หากทานยาแล้วอาการไม่ทุเลา หรืออาการปวดศีรษะเป็นรุนแรงขึ้นเรื่อยๆ ควรไปพบแพทย์เพื่อตรวจเพิ่มเติมค่ะ